สังคมข่าวหุ้นคาเฟอีน
****ตลาดหุ้นไทยวานนี้ เซียนอยู่รู หมูก็อยู่รู ลงมาปิดแนวรับสำคัญพอดี 1,280 จุด หลังราคาน้ำมันดิบล่วงหน้าร่วงเป็นนกปีกหัก ดาวโจนส์ฟิวเจอร์สก็ลง หุ้นยุโรปเปิดมาก็ลง ปัจจัยต่างประเทศทั้งนั้น ส่วนในประเทศไม่มีอะไร ผลประกอบการบริษัทจดทะเบียนที่ออกมาบางแห่ง เหนือกว่าที่โบรกฯ คาดซะอีก เช่น THCOM สรุปแล้ว นี่ก็จังหวะสะสมหุ้นพื้นฐานดี
12 ก.พ. 2559

****ตลาดหุ้นไทยวานนี้ เซียนอยู่รู หมูก็อยู่รู ลงมาปิดแนวรับสำคัญพอดี 1,280 จุด หลังราคาน้ำมันดิบล่วงหน้าร่วงเป็นนกปีกหัก ดาวโจนส์ฟิวเจอร์สก็ลง หุ้นยุโรปเปิดมาก็ลง ปัจจัยต่างประเทศทั้งนั้น  ส่วนในประเทศไม่มีอะไร ผลประกอบการบริษัทจดทะเบียนที่ออกมาบางแห่ง เหนือกว่าที่โบรกฯ คาดซะอีก เช่น THCOM สรุปแล้ว นี่ก็จังหวะสะสมหุ้นพื้นฐานดี
*******ช่วงตลอดอาทิตย์ หุ้นไทยซึมๆ เพราะหุ้นทางเอเชียหลายตลาดปิดทำการ จากวันตรุษจีน  ส่วนหุ้นขนาดใหญ่ก็วิ่งไม่ค่อยไป ทำให้นักลงทุนหันไปเล่นหุ้นกลาง หุ้นเล็ก วิ่งกันคึกคัก สวิงมาก บางจังหวะก็บิดแว๊นผ่านหน้าบ้าน สำนักงาน ก.ล.ต.เสียอีก!!  แต่ก็เอาน่ะ อย่าไปท้าทายเขามาก
*******หุ้น RP ท่าเรือราชาเฟอร์รี่ วานนี้ใครเข้าไปเก็บช่วงเช้า พอเปิดตลาดบ่ายๆ ขายออกก็อาจมีกำไรได้บ้าง แต่หากใครเข้าไปเก็บซ้ำ ช้ำแน่นอน ป่านนี้คงลอยคอกันอยู่กลางทะเล สละเรือกันหมด เพราะราคาขึ้นไปสูงสุด 9.00 บาท แต่ปิดตลาดลงมาที่ 8.20 บาท วันนี้คงต้องส่งหน่วยค้นหากันกลางทะเลโน่นแหละ เพราะคนที่กระโดดลงเรือช่วง 8.80-8.90 บาทนั้น เยอะจริงๆ
*****หุ้น EFORL นี่ก็สวิงสุดๆ มีแรงซื้อแถวๆ 0.71 บาท เข้ามาหนาแน่น แต่ราคาวานนี้รูดลงมาปิดเหลือ 0.65 บาท นี่มันโศกนาฏกรรมชัดๆ สำหรับหุ้นตัวนี้ นักลงทนเข้ามาเก็งกำไรจากสตอรี่การขายหุ้นวุฒิศักดิ์ ที่จะบันทึกเข้ามาในไตรมาส 4 และจะมีกำไรจากการดันวุฒิศักดิ์เข้าตลาดหุ้นอีก แต่ราคามันวิ่งมาตั้งแต่ 0.50-0.55 บาท เมื่อช่วงต้นเดือนก.พ.แล้ว อดเป็นห่วงไม่ได้จริงๆ เหอ…เหอ…เหอ********GPSC ราคาวิ่งรับกำไรออกมาสุดแจ่ม ปี 2558 อ้วนพีอีกกว่า 1.9 พันล้านบาท เพิ่ม 21% แถมใจดีจ่ายเงินปันผลงวดครึ่งปีหลังอีก 0.60 บาท (งวดครึ่งแรกจ่าย 0.35 บาทต่อหุ้น) กำหนดขึ้น XD วันที่ 26 ก.พ.นี้ และจ่ายเงินปันผล 12 เม.ย. 59
********ข่าวด่วน! บมจ.บัตรกรุงไทย หรือ KTC แจกเงินปันผล อัตรา 3.25 บาทต่อหุ้น  กำหนดขึ้น XD วันที่ 19 ก.พ.นี้ เข้าใจว่า วันนี้ (12 ก.พ.) คงเข้าซื้อกันไฟแลบ เพราะราคาปิดวานนี้ 85 บาท หากคิดเป็นผลตอบแทนเงินปันผล เกือบๆ 4% เลยน้า พี/อี 11 เท่า เท่านั้น ได้อัพไซด์อีก เพราะราคาหุ้นปัจจุบันต่ำกว่าราคาพื้นฐานที่โบรกฯ ส่วนใหญ่ให้ไว้ 110-120 บาทต่อหุ้น
******แบงก์กรุงไทย หรือ KTB ราคายังหล่นอยู่ แม้จะเป็นเป้าหมายของฟันด์โฟลว์ ทำให้นักวิเคราะห์จากโบรกฯ เกือบทุกสำนักชี้นิ้วแนะนำ “ซื้อ” ทันที เพราะราคาปัจจุบันถือว่าถูกมากๆ และปีนี้มีข่าวดีเกี่ยวกับโครงการภาครัฐขนาดใหญ่ ราคาเป้าหมายโดยเฉพาะอยู่ระหว่าง 19.50-21.00 บาท
*******วันก่อนไออาร์พีซี แจ้งผลประกอบการสวยหรู กำไรจนพุงปลิ้นกว่า 9.29 พันล้านบาท และจ่ายปันผลอีก 0.22 บาท ต้อหุ้น ขึ้น XD 18 ก.พ.นี้ ส่วนราคาหุ้นวิ่งมาได้แค่ 1 วัน ก็ต้องชะลอจากภาวะตลาดโดยรวม บล.โนมูระ พัฒนสิน ให้ราคาเป้าหมาย 5.40 บาทต่อหุ้น
********บลจ.กสิกรไทย ได้ฤกษ์ออกกองทุนเปิดเค อาเซียน อีโคโนมิค คอมมูนิตี้ หุ้นทุน (K-AEC) รับโอกาสเติบโตสูงของเศรษฐกิจกลุ่มอาเซียน เน้นลงทุนในหุ้นเด่นไม่เกิน 30 ตัว ของ 4 ประเทศหลัก ได้แก่ ไทย มาเลเซีย ฟิลิปปินส์ อินโดนีเซีย เปิดขาย 15-19 ก.พ.นี้ ลงทุนขั้นต่ำ 5,000 บาท********
 